Kilimo

KILIMO 

Ukulima, ingawa watu wengi hawaoni umuhimu wake na kutaka kazi za ofisi, una faida hasa katika kuimarisha uchumi wa nchi. Kupitia kilimo, watu wanaweza kufaidika kwa njia kadha wa kadha na hilo linaboresha nchi kupitia mazao yanayotokana na kilimo. 

Kupitia kilimo, wananchi wanapata kazi kwa kuwa wakulima na kwa hivyo kusaidia kupunguza matatizo ya ukosefu kazi nchini. Pia linapunguza idadi ya watu kutoka kijijini kwenda mjini kwa kuwa kilimo inawawezesha wao kutekeleza kazi zao vilivyo kwa kuwa wakulima. Hili hufaidi uchumi kwa sababu kupitia mazao wanazopata, wanasaidia kuboresha jamii kwa kuleta maendeleo. 

Uimarishaji wa uchumi pia inajitokeza wakati ambapo wakulima wanalipa ushuru kwa serikali kwa mapato yao. Ushuru unatumika kuendeleza nchi kwa mwenendo unaofaa na pia serikali inafanya jukumu lake la kuboresha nchi. Ushuru huo pia unaweza kutumika kuimarisha teknolojia kwa upande wa kilimo ambapo wanapata machine zinazosaidia kurahisisha kazi ya kilimo. 
Pia ukulima umesaidia kuimarisha maisha ya watu binafsi wanapopata kuziuza bidhaa zao kwa watu wengine. Kupitia jambo hilo, kilimo kimewezesha kuwepo kwa chakula katika nchi na hivyo kupunguza maswala ya nchi kutegemea nchi zingine ili kupata vyakula. 
Kilimo pia imewezesha utumiaji wa ardhi vizuri. Hii ni kupitia kupanda mimea, aghalau sehemu ya ardhi inatumika kupata fedha zinazotumika kuboresha uchumi wa nchi. Hili limewezesha kutumiwa kwa rasilimali za nchi ipasavyo ili kuboresha nchi. 
Pia kilimo imewezesha uhusiano mzuri baina ya nchi tofauti tofauti. Hii ni kupitia nchi yetu ya Kenya kuuzia nchi za nje mapato yetu na kwa hivyo imesaidia kuimarisha uchumi wa nchi na pia kutengeneza uhusiano na nchi zingine kupitia biashara ya kilimo. 

Wakulima wameweza kusaidia kutatua swala la ukosetu wa chakula nchini kwa kupata mazao tosha ya kibinafsi pamoja na ya kuuza sokoni. Hili limewezesha serikali kufikisha chakula kwa wananchi wasio na chakula nchini. Pia imewezesha watu kuja pamoja katika sekta ya ukulima na wao kuzungumza jinsi ya kuimarisha kilimo na pia kuwezesha nchi itambulike na nchi zingine kwa kuwa wa kuzoa mazao bora katika ukulima. 


Watu hao kujumuika pamoja kunaleta umoja katika kilimo na jambo hili husaidia katika kuimarisha uchumi. Pia ukulima unawezesha wanasayansi kupata mbinu nyingi bora za kuimarisha kilimo kwa kufanya utafiti mbali mbali. Iwapo. watafanikiwa wataweza kutumia mbinu hizi na wao waweze kufaidika kwa mapato bora kwa kazi yao ya utafiti.